CELEX: 62012TN0338
Language: sk
Date: 2012-07-23 00:00:00
Title: Vec T-338/12: Žaloba podaná 23. júla 2012 — Rocket Dog Brands/ÚHVT — Julius-K9 (K9 PRODUCTS)

29.9.2012   
            
            
               SK
            
            
               Úradný vestník Európskej únie
            
            
               C 295/27
            
         Žaloba podaná 23. júla 2012 — Rocket Dog Brands/ÚHVT — Julius-K9 (K9 PRODUCTS)
   (Vec T-338/12)
   2012/C 295/49
   Jazyk, v ktorom bola podaná žaloba: angličtina
   
      Účastníci konania
   
   
      Žalobkyňa: Rocket Dog Brands LLC (Hayward, Spojené štáty) (v zastúpení: J. Reid, barrister)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Julius-K9 bt (Szigetszentmiklós, Maďarsko)
   
      Návrhy
   
   
               —
            
            
               zrušiť rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) z 21. mája 2012 (R 1961/2011-4) v rozsahu, v akom zamieta žalobu týkajúcu sa všetkých tovarov v triede 25 a nasledovné tovary v triede 18, menovite tovary vyrobené z týchto materiálov a nezaradené v iných triedach; náprsné tašky, peňaženky; peňaženky nie z drahých kovov a
            
         
               —
            
            
               zaviazať majiteľa na náhradu trov vzniknutých žalobkyni.
            
         
      Dôvody a hlavné tvrdenia
   
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: obrazová ochranná známka „K9 PRODUCTS“ v bielej a čiernej farbe pre, okrem iných, tovary v triedach 18 a 25 — Prihláška ochrannej známky Spoločenstva č. 5966031.
   
      Majiteľ ochrannej známky Spoločenstva: ďalší účastník konania pred odvolacím senátom.
   
      Účastník, ktorý sa domáha vyhlásenia neplatnosti: žalobkyňa.
   
      Odôvodnenie návrhu na vyhlásenie neplatnosti: obrazová ochranná známka Spoločenstva č. 3933256 „K9“ v čiernej a bielej farbe pre tovary v triede 25.
   
      Rozhodnutie výmazového oddelenia: čiastočné vyhlásenie ochrannej známky Spoločenstva za neplatnú.
   
      Rozhodnutie odvolacieho senátu: zrušenie napadnutého rozhodnutia v rozsahu, v akom bola OZS vyhlásená za neplatnú a zamietnutie návrhu na výmaz vcelku.
   
      Dôvody žaloby: porušenie článku 8 ods. 1 písm. b) nariadenia Rady č. 207/2009.